Diari Oficial de la Generalitat Valenciana


Sumari del DOGV 8018, del 10-04-2017 (2017/3076)

ACORD de 10 de març de 2017, del Consell, d'aprovació del II Pla d'igualtat de dones i homes de l'Administració de la Generalitat.
----------------------------------------------------------------------------------------------------------------------------------

### Dades del document

Número de DOGV
:   8018

Data del DOGV
:   10-04-2017

Secció del DOGV
:   II. AUTORITATS I PERSONAL - C) ALTRES ASSUMPTES

Número del document
:   2017/3076


Data del document
:   10-03-2017

Organisme emissor
:   Conselleria de Justícia, Administració Pública, Reformes Democràtiques i Llibertats Públiques

Tipus de document
:   Acord

Descriptors 

:   * Conselleria de Justícia, Administració Pública, Reformes Democràtiques i Llibertats Públiques
    * igualtat de tracte
    * administració regional
    * legislació
    * funcionari

ACORD de 10 de març de 2017, del Consell, d'aprovació del II Pla d'igualtat de dones i homes de l'Administració de la Generalitat.  
 [2017/3076]  
La Llei 7/2007, de 12 d'abril, de l'Estatut Bàsic de l'Empleat Públic, va establir l'obligatorietat que les administracions públiques elaboren i apliquen un pla d'igualtat, previsió que s'ha mantingut en el text refós de la llei, la qual estableix en la disposició addicional setena, com a via per a portar-lo a terme, els instruments de negociació col·lectiva, previsió que també recull la disposició addicional onzena de la Llei 10/2010, de 9 de juliol, d'ordenació i gestió de la funció pública valenciana.  
Com a conseqüència de l'obligatorietat continguda en ambdues normes, per l'Acord del Consell de 9 d'abril de 2010 es va aprovar el I Pla d'igualtat de dones i homes de l'Administració de la Generalitat 2010-2012, amb l'objectiu general d'aconseguir la igualtat real en l'àmbit de l'Administració de la Generalitat.  
Fixava per a això una sèrie d'accions i mesures concretes amb les quals aconseguir implantar progressivament en l'Administració de la Generalitat una cultura d'igualtat d'oportunitats i fomentar la creació de condicions i estructures socials i l'establiment de polítiques públiques que incloguen la perspectiva de gènere a fi d'aconseguir una igualtat d'oportunitats real.  
Esgotada la vigència del I Pla d'igualtat, es fa necessari encetar el II Pla amb l'objectiu general d'assolir la igualtat efectiva en l'àmbit de l'ocupació pública.  
El Consell va ratificar, per l'Acord de 17 de juny de 2016, l'Acord de legislatura de la Mesa General de Negociació del personal funcionarial, estatutari i laboral de la Generalitat de 9 de juny de 2016, que va considerar prioritari l'impuls dels treballs de negociació del II Pla d'igualtat de l'Administració de la Generalitat i la seua consegüent aprovació per mitjà d'un nou acord. El resultat és l'Acord de la Mesa Sectorial de Funció Pública, de 3 de febrer de 2017, pel qual es va aprovar el II Pla d'igualtat de dones i homes de l'Administració de la Generalitat. L'objectiu general d'aquest II Pla d'igualtat és aconseguir la igualtat efectiva en l'ocupació pública per mitjà de la promoció, l'enfortiment i el desenvolupament de la plena igualtat de tracte i d'oportunitats de dones i homes i l'eliminació de tota discriminació, directa o indirecta, per raó de sexe en l'àmbit de l'Administració de la Generalitat.  
  
Per tot això, d'acord amb el que preveu l'article 38 del text refós de la Llei de l'Estatut Bàsic de l'Empleat Públic i en virtut de les competències assignades per la Llei 5/1983, de 30 de desembre, de la Generalitat, del Consell, a proposta de la consellera de Justícia, Administració Pública, Reformes Democràtiques i Llibertats Públiques, el Consell, en la reunió de 10 de març de 2017,  
  
  
ACORDA  
  
Ratificar l'Acord de la Mesa Sectorial de Funció Pública, de 3 de febrer de 2017, pel qual es va aprovar el II Pla d'igualtat de dones i homes de l'Administració de la Generalitat, el contingut del qual figura com a annex a aquest acord.  
  
València, 10 de març de 2017  
  
La consellera secretària,  
MÓNICA OLTRA JARQUE